कन्या: सप्ताह के आरम्भिक दिन अनुकूलता लिए हुए हैं। इस समय आपने जिन कामों को करने का ज़िम्मा उठा रखा है उनको पूरा करके ही छोड़ेंगे। यही कारण है कि दोपहर होते होते आपके कर्मों का फल आपको मिलने की उम्मीद बनने लगेगी और अगले दो दिन आपके लिए फ़ायदेमंद बने रहेंगे। स्वास्थ्य भी अनुकूल रहेगा। चिंताओं से मुक्ति मिलेगी। लाभ के अवसर और मज़बूत होंगे। आत्मीय जनों और लव पार्टनर के साथ अच्छे पल बिताने को मिलेंगे। इसके बाद 8 व 9 मई के दिन चन्द्रमा आप के व्यय के भाव में है अत: संयमित जीवन जिएँ। वहीं सप्ताहांत बेहतर रहेगा।